A BIZOTTSÁG HATÁROZATA
(2005. november 3.)
Luxemburgban a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló 2003/136/EK határozat hatályon kívül helyezéséről
(az értesítés a C(2005) 4193. számú dokumentummal történt)
(Csak a francia nyelvű szöveg hiteles)
(2005/773/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére, 25. cikke (3) bekezdésére és 29. cikke (2) bekezdésére,
mivel:
(1)
2001-ben megerősítették a klasszikus sertéspestis jelenlétét Luxemburgban a vaddisznóállomány körében.
(2)
A 2003/136/EK bizottsági határozattal (2) a Bizottság jóváhagyta a Luxemburg által benyújtott, a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervet.
(3)
A 2005/224/EK bizottsági határozattal a Bizottság jóváhagyta a vaddisznók sürgősségi vakcinázására irányuló terv befejezését.
(4)
A Luxemburg által benyújtott információkból kitűnik, hogy a vaddisznók klasszikus sertéspestisét sikeresen felszámolták, és már nincs szükség a jóváhagyott felszámolási terv alkalmazására.
(5)
Ezért helyénvaló a 2003/136/EK határozatot hatályon kívül helyezni.
(6)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/136/EK határozat hatályát veszti.
2. cikk
E határozat címzettje a Francia Köztársaság és a Luxemburgi Nagyhercegség.
Kelt Brüsszelben, 2005. november 3-án.